# data[].attributes.attachment_link.readable_text
Mehupaaston puolesta puhuu moni. Syömättömyys keventää oloa, keho puhdistuu ja energisyys lisääntyy. Mutta mitä kehossa tapahtuu mehupaaston aikana ja miten on, onko paastosta enemmän hyötyä vai haittaa?

Paastolle kevään kynnyksellä

- Kevättä kohen, ku mennään, niin sitä haluaa parannella elämäntapoja. Oon kerran tai kaksi kertaa vuodessa paastonnu, niin nyt on taas aika, kertoo oululainen Tiina Heikkilä päivää ennen paaston aloittamista.

Tiinan tarkoitus on juoda viikon ajan erilaisia, kaupasta ostettuja ja itse tehtyjä, kasvis- ja hedelmämehuja sekä kasvislientä. Kiinteää ruokaa paastoviikon ohjelmaan ei kuulu laisinkaan. Mehujen lisäksi päiviin kuuluu kevyttä urheilua.

- Joka päivä pitäis käyä tunnin kävelylenkki ulkona ja sitten aattelin, että jos kävis kokeileen jotaki venytystunteja jossain salilla. Semmosta harmoonista, Tiina naurahtaa.

Mutta mikä ihme saa nuoren naisen jättämään ruoan viikoksi ja ryhtymään paastolle?

- Sais vaan niin ku kehoa puhistettua ja sitten oon lukenu, että vois yleiskuntoa nostaa tuo paasto, niin kokkeillaan, jos se auttais, Tiina kertoo motiiveistaan.

Mitä sanoo ravitsemusterapeutti?

- Yleiskuntoa paasto ei nosta, pikemminkin se laskee sitä, toteaa ravitsemusterapeutti Eija Orreveteläinen Ravitsemusaakkosista.

Orreveteläinen huomauttaa saman tien, ettei paasto myöskään ole missään nimessä laihdutuskeino. Ja jos paastolle alkaa, pitää se osata myös lopettaa ajoissa.

- Ravitsemuksellisesti katsoen en kyllä suosittelisi yli viikon paastoa. Kyllä sillon, jos hakee siitä semmosta puhdistautumista ja mielenterveydellistä hyötyä, niin viikossa ehtii jo ne tapahtua. Sen jälkeen ravitsemustila alkaa kyllä heiketä aika radikaalisti.

Aineenvaihduntakeikaus

Tavallisesti suurin osa ihmisen nopeasta energiantarpeesta tyydytetään hiilihydraateilla, proteiinia energiantarpeeseen käytetään hyvin vähän. Rasvaa elimistö käyttää sitten, kun hiilihydraattivarastot ovat loppuneet. Näin tapahtuu esimerkiksi pitkäkestoisen urheilusuorituksen aikana, mutta myös paastossa.

- Tässä paastossa tapahtuu sellanen keikaus, että hiilihydraattiaineenvaihdunnan puolelta siirrytään sinne rasva-aineenvaihdunnan puolelle. Ensimmäisen kahden paastopäivän aikana kaikki elimistön hiilihydraattivarastot käytetään energiaksi ja sen jälkeen tapahtuu tämä energiaravintoaineen muutos. Sitten elimistö alkaa käyttää rasvakudosta, Orreveteläinen selittää.

- Osittain paaston aikana aletaan käyttää myös lihaksia energianlähteenä. Meidän aivot tarvitsevat esimerkiksi glukoosia eli rypälesokeria energiaksi ja aivot ottavat paaston aikana glukoosin sitten sieltä lihaksista, Eija Orreveteläinen täsmentää.

Kolmas paastopäivä

- Tosi energinen olo! Herään aamullakin jo kuuden aikaan ennen kellonsoittoa, Tiina Heikkilä naurahtaa.

Tiina ensimmäiset paastopäivät ovat sujuneet mallikkaasti. Parinsadan kalorin energiamäärällä Tiina jaksaa opiskella päivät ja käydä vielä lenkkeilemässäkin. Vaivatonta paastoamista Tiina selittää hyvällä valmistautumisella.

- Eka paasto oli vähän hankala. Oli hirveä nälkä enkä oikeen osannu laskeutua siihen paastoon. Tää on ollu paljon helpompi, ku osasin ehkä valmistautua fyysisesti ja henkisesti tähän paremmin. Osasin keventää ruokavaliota paljon aiemmin.

Tiina Heikkilä kevensi ruokavaliotaan jo hyvissä ajoin ennen paastoviikkoa. Noin viikon ajan ruokavalioon kuului marjoja, hedelmiä ja vihanneksia. Vasta sen jälkeen oli aika aloittaa mehujen juonti.

Paastoviikon päiväohjelmaan Tiinalla kuuluu mehujen, kasvisliemen sekä paastoteen lisäksi pari litraa vettä. Kun tahto on kova, pelkillä mehuilla pärjää hyvin, mutta mielitekojakin on.

- Tietenki haluttaa kaikkea, eilenkin kun kaverit söi pannukakkua, niin kyllähän siinä ois teheny mieli. Ja haluttaa leipoa ja syöttää muita herkuilla, Tiina naurahtaa.

Mehujen lisäksi päivittäinen suolihuuhtelu kuuluu paastoajan rutiineihin. Huuhtelun pitäisi puhdistaa kehoa sekä helpottaa oloa. Ellei suolta puhdisteta, imeytyy elimistön kuona-aineita suolistosta takaisin energiaksi aiheuttaen pääkipua ja pahaa oloa. Näin ainakin kerrotaan.

Ravitsemusterapeutti Eija Orreveteläinen on asiasta toista mieltä.

- Se on varmaan tämmönen uskomus kehon puhdistautumisesta. Ei sellaista tapahdu paaston aikana. Ei se ole fysiologisesti mahdollista. Kyllä sillä suolihuuhtelulla tekee omalle elimistölle enemmän hallaa. Siinä menee suolistomikrobisto sekaisin ja paaston jälkeen suolistotoiminnan normalisoituminen voi viedä useitakin viikkoja.

Sivuoireita

Palelu ja pääkipu ovat yleisiä paasto-oireita. Suurin syy näihin oireisiin on vähäinen energiansaanti. Paaston jatkuessa voi esiintyä myös ohimenevää hiustenlähtöä, ihon kuivuutta sekä ummetusta.

Vaikkakin Tiina Heikkilän paasto on sujunut hienosti, on eteen tullut välillä myös lieviä negatiivisia asioita. Palelun ja ajoittaisen huteran olon lisäksi esiintyi muitakin sivuoireita.

- Kyllä siellä jotaki elimistössä tapahtuu. Tuntuu, että henki haisee pahalle ja kieleen alkaa muodostuun semmosta valkosta massaa, peitettä, Tiina kertoo.

Eija Orreveteläinen tietää, mistä oireet johtuvat. Kyseessä on ketoositila, elimistön fysiologinen reaktio siihen, että hengissä säilyminen jatkuisi pitempään.

- Kun elimistössä ei ole energiaksi käytettävää glukoosia, niin rasvakudoksesta vapautuu rasvahappoja, joita tietyllä tavalla hajotetaan. Hajotuksen aikana syntyy sitten näitä ketoaineita ja orgaanisia happoja. Elimistö pystyy sitten käyttämään näitä ketoaineita ravinnokseen.

- Joillekin ketoositila on erittäin miellyttävä. Esimerkiksi näläntunne voi hävitä kokonaan, Orreveteläinen jatkaa.

Kevyt olo

Tiina Heikkilän viikon mittainen mehupaasto on nyt ohi.

- Hyvin on paastoviikko menny. Parasta on tietenki se, että tuntee olonsa silleen kevyeksi ja energiseksi vaikka ei oo syöny mittään ja tuntuu semmonen puhistautuminen. Mutta sitten, en voi väittää, etteikö ois tehny mieli välillä pitsaa, Tiina naurahtaa.

Laihduttaminen ei ollut Tiinan tavoite, mutta viikon varrelle jäi myös muutama kilo.

- Painoa on ehkä lähteny neljä-viis kiloa ja senttejä en oo niin mitannu, mutta kyllä sen vaatteista huomaa, että housuihin tarvii laittaa vyön.

- Tietenki varmaan se pari kiloa tullee takas aika äkkiä, mutta kyllä mää oon ainaki aiemmilla paastoilla saanu pietettyä muutaman kilon aina pois, että ois se ainaki tarkotus, Tiina summaa viikon saldoa.

Paaston jälkeisen hyvän ja kevyen olon voi kumota yhtä nopeasti kuin sen on saavuttanutkin. Ellei maltti riitä kevyeen syömiseen paaston jälkeen, voi olo käydä melkoisen tukalaksi.

- Riippuu hyvin paljon siitä, miten se alotetaan se syöminen. Jos heti mennään pitsalle paaston jälkeen, niin se on kyllä kaikista vihoviimeisin keino saada elimistö ihan täysin sekaisin, varoittaa ravitsemusterapeutti Eija Orreveteläinen.

- Siinähän yleensä tapahtuu sillä tavalla, että ne menetetyt kilot tulee aika nopeasti takaisin, jos sitä ruokavaliota ei muuta sitten terveellisempään suuntaan. Et siinä tosiaan voi olla hyvinkin näin, että sitten ne kilot, jotka tulevat takaisin, ovatkin rasvakudosta, eivät lihaskudosta, Orreveteläinen lisää.

Tiinan tarkoitus on hoitaa paaston jälkeinen aika yhtä hyvin kuin paastoa edeltäväkin aika. Ensimmäisenä paaston jälkeisenä päivänä ruokavalioon kuuluu appelsiinimehua. Sen jälkeen ruokavalio jatkuu keitoilla, salaateilla ja hedelmillä.

Hyötyä vai haittaa?

Mikä sitten onkaan paaston lopullinen saldo? Onko paastosta enemmän hyötyä vai haittaa?

- Kyllä siitä on enemmän haittaa, sanoo Eija Orreveteläinen.

- Paasto on aina vähän semmonen kuuriluonteinen, jolloinka pääsee ehkä viikon ajan semmoseen hurmostilaan, mutta sitten jos palaa niihin entisiin tapoihin, niin mitä hyötyä siitä sitten on?

Paasto ei myöskään missään nimessä sovi kaikille. Perusterve, normaalipainoinen aikuinen, voi halutessaan kokeilla viikon paastoa, mutta on myös erityisryhmiä, joille paasto ei sovi.

Paasto ei sovi:

- raskaana oleville

- imettäville

- aineenvaihduntasairauksista kärsivät (esim. kilpirauhasen vajaa- tai liikatoiminta)

- sappikivitauti

- iäkkäät ihmiset

- lapset ja kasvuikäiset nuoret

- tyypin 1 ja 2 diabeetikot

- On todettu, että tämmönen paastotila voi johtaa myös syömishäiriöön. Varsinkin, jos on taipuvaisuutta syömishäiriöön, niin ei missään nimessä kannata lähteä paastomaan, Orreveteläinen muistuttaa.

Tiina Heikkilälle paasto on tehnyt hyvää nyt ja aiemmillakin paastokerroilla. Jatkuvat mahakivut ovat hävinneet paastojen myötä ja paaston jälkeinen hyvä olo on jatkunut pitkään. Ravitsemusterapeutin faktoista huolimatta, Tiina ei aio jättää paastoamista.

- Kyllä mää oon aatellu, että kerran vuoteen ois semmonen hyvä rytmi paastota.
> Tiina Heikkilän paastopäiväkirja
Asiantuntija: EIJA ORREVETELÄINEN, ravitsemusterapeutti, Ravitsemusaakkoset Oy

Toimittaja: MIRA PELO-KEMPPAINEN
Lisätty asiasanat ja mobiiliyhteenveto 23.11.2015

# data[].attributes.attachment_link.description
Mehupaaston puolesta puhuu moni. Syömättömyys keventää oloa, keho puhdistuu ja energisyys lisääntyy. Mutta mitä kehossa tapahtuu mehupaaston aikana ja miten on, onko paastosta enemmän hyötyä vai haittaa? - Kevättä kohen, ku mennään, niin sitä haluaa parannella elämäntapoja. Oon kerran tai kaksi kertaa vuodessa paastonnu, niin nyt on taas aika, kertoo oululainen Tiina Heikkilä päivää ennen paaston aloittamista.

# data[].attributes.attachment_link.readable_text
Tuore brittitutkimus haastaa käsityksen kasvisruokavalion ja veganismin terveellisyydestä. BMJ-tiedelehdessä ilmestyneet löydökset vihjaavat, että kasvissyöjillä on 20 prosenttia suurempi riski saada aivoinfarkti kuin lihansyöjillä.

Erityisesti kasvissyöjillä näytti olevan suurempi riski aivoverenvuotoon. Aivoverenvuoto eli aivohemorragia tarkoittaa veren vuotamista aivokudokseen tai johonkin muuhun kallonsisäiseen tilaan. Merkittävä osa sairastuneista menehtyy nopeasti tai elää seuraamuksien kanssa loppuelämänsä.

Mainos (artikkeli jatkuu alla)

Mainos (artikkeli jatkuu alla)

Mahdollinen syy B12-vitamiinin puutteessa

Lisäksi kasvissyöjillä on tyypillisesti matalammat kolesterolitasot kuin lihansyöjillä. Hyvin alhainen kolesterolitaso saattaa olla yhteydessä hienoisesti kohonneeseen aivoverenvuodon riskiin, sanoo tutkimusta johtanut ravitsemusepidemiologi Tammy Tong yhdysvaltalaiselle CNN-uutiskanavalle.

Tästä huolimatta osa asiantuntijoista on suhtautunut tutkimukseen skeptisesti.

BMJ-lehdessä julkaistussa kirjoituksessa kaksi australialaisen Deakinin yliopiston professoria muistuttavat, että nyt julkaistut löydökset tulee asettaa oikeaan perspektiiviin. Kyseessä on vain yksi tutkimus, jossa keskityttiin tarkastelemaan brittejä. Tulokset eivät välttämättä päde köyhemmissä maissa asuviin kasvissyöjiin tai eri etnistä taustaa edustaviin ihmisiin.

Kasvissyöjien sydänterveys oli kokonaisuudessaan paremmalla tasolla

Tutkimukseen osallistui yli 48 000 brittiä, joiden keski-ikä oli 45 vuotta. Osallistujat jaettiin lihansyöjiin, pescovegetaareihin sekä kasvissyöjiin, joihin luettiin myös vegaanit. Pescovegetarismi tarkoittaa ruokavaliota, johon sisältyy kasvisten lisäksi ainoastaan kalaa ja äyriäisiä, joskus myös maitotuotteita ja kananmunaa.

Mainos (artikkeli jatkuu alla)

Mainos (artikkeli jatkuu alla)

Osallistujia seurattiin keskimäärin 18 vuotta. Tutkimuksen aikana 2820 osallistujaa sairastui sepelvaltimotautiin ja 1072 sai aivohalvauksen.

Otettuaan huomioon muut sairastumisriskiin vaikuttavat tekijät, kuten liikkumisen ja tupakoinnin, tutkijat laskivat, että kasvissyöjillä oli 20 prosenttia suurempi riski sairastua aivoinfarktiin kuin lihansyöjillä. Sepelvaltimotautiriski puolestaan oli kasvissyöjien kohdalla 22 prosenttia matalampi kuin lihansyöjillä.

Pescovegetaarinen ruokavalio ei ollut merkittävästi yhteydessä aivoinfarktiriskiin, mutta dieettiä noudattavilla oli 13 prosenttia pienempi riski sairastua sepelvaltimotautiin kuin lihansyöjillä.

Tutkijat selittävät tuloksia sillä, että kasvissyöjät ja pescovegetaristit olivat lihansyöjiä hoikempia, heillä on alhaisempi verenpaine ja kolesteroli sekä vähemmän diabetesta.

Koska sepelvaltimotauti on yleisempi vaiva kuin aivoverenvuoto, on kasvissyöjillä kokonaisuudessaan parempi sydänterveyden tila kuin lihansyöjillä. Suomessa noin 2000 ihmistä sairastuu vuosittain aivoverenvuotoon. Sepelvaltimotautiin kuolee vuosittain runsaat 12 000 suomalaista.

5:18

Videolla keskustellaan ravinnon ja syövän yhteydestä.

# data[].attributes.attachment_link.title
Kasvissyönnin terveellisyys haastettiin - voi lisätä riskiä vaaralliseen sairauskohtaukseen

# data[].attributes.attachment_link.description
Tuore brittitutkimus haastaa käsityksen kasvisruokavalion ja veganismin terveellisyydestä. BMJ-tiedelehdessä ilmestyneet löydökset vihjaavat, että kasvissyöjillä on 20 prosenttia suurempi riski saada aivoinfarkti kuin lihansyöjillä. Erityisesti kasvissyöjillä näytti olevan suurempi riski aivoverenvuotoon. Aivoverenvuoto eli aivohemorragia tarkoittaa veren vuotamista aivokudokseen tai johonkin muuhun kallonsisäiseen tilaan. Merkittävä osa sairastuneista menehtyy nopeasti tai elää seuraamuksien kanssa loppuelämänsä.

# data[].attributes.body
https://www.is.fi/laihdutus/art-2000007668977.html

# data[].attributes.attachment_link.readable_text
Muotiruokavaliot, liian tiukat dieetit tai liian kovat treeniohjelmat voivat aiheuttaa jopa vakavia terveysongelmia.

Varsinkin verkossa on tarjolla valtava määrä erilaisia treeni- ja dieettivalmennuksia sekä ravintolisiä, joita muun muassa jotkut somevaikuttajat jakavat ja suosittelevat.

Aina neuvot eivät kuitenkaan ole hyviä. Hoitavat lääkärit ja ravitsemusterapeutit törmäävät tämän tästä tiukkojen dieettien ja rankkojen treeniohjelmien aiheuttamiin terveyshaittoihin, kuten ylikunto- ja aliravitsemustapauksiin.

Myös uni-, keskittymis- ja mielialaongelmat ovat tuttuja, samoin häiriintynyt syömiskäyttäytyminen ja rasitusvammat.

- Esimerkiksi nuoren ihmisen tuki- ja liikuntaelinkipujen taustalla voi olla tiukka ruokavalion rajoittaminen tai todella kova treeniohjelma, kertoo Terveystalon yleislääkäri Anni Saukkola.

Ongelmia voi tulla myös ravintolisien käytöstä: joissakin tapauksissa niiden tiedetään johtaneen maksa-arvojen kohoamiseen, Saukkola kertoo.

Kriittisyys on paikallaan

Hyvinvointivalmennuksia kaupataan netissä jopa muutamalla kymmenellä eurolla.

Laillistettu ravitsemusterapeutti, terveystieteiden maisteri Leena Putkonen ei usko, että valmennus voi sillä hinnalla olla kovin yksilöllistä ja asiakkaan tarpeisiin räätälöityä.

Hän peräänkuuluttaa verkko-ostajilta kriittisyyttä.

- Tarjonta on hyvin kirjavaa, ja mukana on paljon ulkomaalaisia toimijoita. Kannattaa ottaa selvää, kuka niitä kursseja on laatinut.

Putkonen on uransa aikana tavannut paljon asiakkaita, joilla erilaiset ihmedieetit ovat sotkeneet elimistön toimintaa merkittävästi.

Tänä syksynä Putkonen muun muassa twiittasi eräästä tapauksesta: "Olkaa oikeasti varovaisia netin bulkki-ravintovalmennusten kanssa. Yritän tässä nyt hoitaa asiakkaan munuaisten vajaatoimintaa balanssiin, kun ketokurssilla käskettiin a) syödä aivan överisti proteiinia b) LISÄTÄ suolaa 5-8 g/päivä."

Putkonen toivoo, etteivät varsinkaan tyypin 2 diabetesta sairastavat lähtisi omin päin kokeilemaan netin dieettejä. Esimerkiksi elimistön saattaminen ketoosiin voi heillä olla jopa hengenvaarallista.

- Kun tällaisiin extreme-kokeiluihin lähdetään, perussairauksien vaikutusta ei huomioida. Tyypin 2 diabeteksen hoidossa ei pitäisi koskaan mennä lihavuus- ja laihdutuskärjellä, vaan keskittyä ravitsemus- ja elämäntapaneuvontaan.

Mitä nopeammin paino putoaa, ja mitä suuremman äkillisen remontin ihminen tekee elintapoihinsa, sitä todennäköisemmin paino tulee takaisin. - Ravitsemusterapeutti Leena Putkonen

Rajoittaminen voi olla vahingollista

Saukkola muistuttaa, että ruokavalion voimakas rajoittaminen ilman ravitsemusterapeutin konsultaatiota voi aina olla vahingollista.

Kun esimerkiksi omista vatsavaivoista tehdään itsediagnoosi, voi käydä niin, että jokin hoidettavissa oleva sairaus jää havaitsematta.

- Toivoisin, että ihmiset kääntyisivät terveyteen liittyvissä pulmissa aina ensisijaisesti terveydenhuollon ammattilaisten puoleen, sillä taustalla olevien sairauksien poissulkeminen ja huomaaminen on tärkeää.

Ravitsemusterapeutin vastaanotolle on hakeutunut asiakkaita, jotka ovat kokeilleet monia erilaisia nettikursseja ja -valmennuksia, joissa tiukka kuuri on johtanut energiavajeeseen sekä sen myötä lihomiseen.

Monet kurssit ovat jo lähtökohtaisesti sellaisia, että niitä on mahdotonta noudattaa pitkäaikaisesti. Vain hyvin harvoin ne johtavat pysyvään elintapamuutokseen.

- Helposti käy niin, että kun laihdutaan nopeasti, rasvan sijasta lähtee lihasmassaa. Kun kilot sitten tulevat takaisin, ne eivät tule lihaksena, eli rasvaprosentti koko ajan nousee. Se taas lisää matala-asteista tulehdusta, Putkonen selittää.

- Mitä nopeammin paino putoaa, ja mitä suuremman äkillisen remontin ihminen tekee elintapoihinsa, sitä todennäköisemmin paino tulee takaisin.

Älä tuijota pelkkää painoindeksiä

Saukkola muistuttaa, ettei ihmisten kannattaisi muutenkaan tuijottaa liikaa painoindeksiään.

- BMI kertoo ihmisestä kehon painoindeksin, mutta ei juuri muuta yksilötasolla. Laiha ihminen, joka mediassa usein esitetään onnellisena ja terveenä, voi todellisuudessa olla hyvin onneton, ja laihtuminen voi olla seurausta esimerkiksi sairaudesta. Toisaalta BMI:n mukaan ylipainoinen henkilö voi olla terve, liikkua säännöllisesti ja syödä monipuolisesti.

- Painoon keskittymisen sijasta tulisi suunnata huomio elämäntapoihin, jotka tuottavat hyvinvointia ja terveyttä. Eikä painon putoamista välttämättä kannata pitää terveysmuutosten ensisijaisena tavoitteena.

IS:n haastattelemat asiantuntijat kertovat tilanteista, joihin ovat työssään törmänneet dieetteihin liittyen:

Paljon voita, kermaa ja suolaa

" Keski-ikäinen mies halusi laihtua ja valitsi dieetin, jossa jätettiin pois peruna, vilja, riisi, pasta, leipä ja muut viljatuotteet. Niiden sijaan syötiin monta voissa paistettua kananmunaa päivässä sekä niiden kanssa pekonia. Ruokavalioon kuului runsaita liha-aterioita, joissa käytettiin voita, kermaa ja suolaa. Toki dieettiin kuului myös kasviksia.

Mies koki dieetin tehokkaaksi ja miellyttäväksi, sillä se salli niin sanotun äijäruuan syömisen. Tulos oli se, että kilot alkoivat pudota. Muutaman kuukauden jälkeen mies kuitenkin sai aivoinfarktin ja menetti työkykynsä. Miehen elintavat olivat olleet huonot jo ennen laihdutuskuuria, ja hänen kolesteroliarvonsa olivat koholla."

Aineenvaihdunta jumissa

" Aika tyypillistä on, että asiakkaan aineenvaihdunta on mennyt aivan jumiin ja sekaisin jatkuvien ja toinen toistaan seuraavien laihdutuskuurien takia.

Yleensä tilanne korjaantuu, kun ensin aletaan syödä kulutuksen mukaan, ja myöhemmin syödään perusterveellistä ruokaa kohtuullisella energiavajeella. Kärsivällisyyttä kuitenkin tarvitaan, sillä tämä vaatii aikaa, ja paino saattaa ensiksi noustakin."

Dieetti oli pitkän päälle mahdoton

" Eräs asiakas oli innostunut kovasti dieetistä, johon liittyi tiukka ruokavalio ja liikuntaohjelma. Dieetin ja treeniohjelman hän oli ostanut netistä. Kokonaisuus oli kuitenkin lähtökohtaisesti sellainen, jollaista kukaan ei pysty noudattamaan pitkään. Siitä sitten seurasi tässäkin tapauksessa epäonnistunut olo ja luovuttaminen, minkä jälkeen paino alkoi nousta.

Valitettavasti monilla ihmisillä on alkanut hämärtyä ajatus siitä, mikä on hyvää, järkevää ja normaalia syömistä. Eikä oikein uskalleta luopua syömisen tarkkailusta ja ruokien punnitsemisesta, jos on opittu dieettielämään. Kun ajatukset pyörivät syömisen ympärillä, pelätään painonnousua, stressataan ja ahdistutaan syömisestä, voidaan puhua syömishäiriötyyppisestä ajattelusta."

Diagnoosia ei kannata tehdä itse

" Asiakas oli löytänyt netistä ohjeita, miten vatsan turvotuksesta ja kivusta voisi päästä eroon tiettyjä ruoka-aineita rajoittamalla. Hän oli toiminut ohjeiden mukaan, mutta ruokavalio kaventui, syöminen kävi vaikeaksi ja vatsavaivatkin palasivat.

Ärtyvä suoli -diagnoosia ei kannata tehdä itse, vaan asia olisi syytä tutkia kunnolla ennen kuin lähdetään muuttamaan ruokavaliota. Sekin pitäisi tehdä asiantuntijaohjauksessa, jotta ruokavalio pysyisi monipuolisena rajoituksista huolimatta."

Vatsalihasten erkauma paheni

" Vastasynnyttänyt nainen oli osallistunut valmennukseen, joka oli tarkoitettu synnytyksestä kuntoutumiseen. Valmentajalla ei ollut asiantuntemusta synnytyksestä palautumisesta eikä siitä, missä tahdissa se tulee toteuttaa. Vatsalihasten erkauma paheni ja synnytyksestä palautuminen pitkittyi."

Täysjyväviljaa ei kannata jättää suotta

"Silloin tällöin vastaanotolle tulee ihmisiä, jotka ovat lukeneet gluteenittoman ruokavalion hyödyistä vatsavaivoissa ja muuttaneet ruokavalionsa gluteenittomaksi. On kuitenkin tärkeää tietää, onko kyse keliakiasta ja sulkea se pois. Keliakian ruokavaliohoidossa gluteenittomuus on ehdotonta, mutta esimerkiksi ärtyvässä suolessa ei.

Gluteenittomassa ruokavaliossa täysjyväviljan käyttö voi jäädä helposti vähäiseksi, eli kuitua saadaan silloin niukasti. Se taas voi aiheuttaa haittaa terveydelle."

Joskus tarvitaan loppuelämän lääkitys

"Monille fitness-urheilijoille on jäänyt esimerkiksi kilpirauhasen vajaatoiminta loppuelämän vaivaksi. Sairaus vaatii loppuiän lääkityksen. Osalla se hoituu tyroksiinilla, mutta aina ei hoitotasapainon löytäminen ole helppoa."

Runsaasti suolaa ja proteiinia

"Tyypillistä verkossa myytävissä dieeteissä on proteiinin huomattava määrä saantisuosituksiin nähden. Riippuen ohjelmasta se voi olla jopa tuplaten suurempi kuin suositus (1-1,5 grammaa / henkilön paino). Monissa verkkodieeteissä korostetaan myös suolan lisäämistä. Se ei ole järkevää edes terveillä ihmisillä."

# data[].attributes.attachment_link.title
Dieetti johti aivoinfarktiin - Lääkärien karut kertomukset: Näin hittidieetit vahingoittavat terveyttä

# data[].attributes.attachment_link.description
Muotiruokavaliot, liian tiukat dieetit tai liian kovat treeniohjelmat voivat aiheuttaa jopa vakavia terveysongelmia. Varsinkin verkossa on tarjolla valtava määrä erilaisia treeni- ja dieettivalmennuksia sekä ravintolisiä, joita muun muassa jotkut somevaikuttajat jakavat ja suosittelevat. Aina neuvot eivät kuitenkaan ole hyviä. Hoitavat lääkärit ja ravitsemusterapeutit törmäävät tämän tästä tiukkojen dieettien ja rankkojen treeniohjelmien aiheuttamiin terveyshaittoihin, kuten ylikunto- ja aliravitsemustapauksiin.

# data[].attributes.body
https://ehyt.fi/paihde-peli-info/tukea-eri-elamantilanteisiin/nuoret-ja-alkoholi-mita-kasvattajan-on-syyta-tietaa/

# data[].attributes.attachment_link.readable_text
Alkoholi on edelleen nuorten eniten käyttämä päihde ja alkoholista aiheutuu eniten päihdehaittoja suomalaisille nuorille. Alkoholia ei siis kannata jättää päihdekasvatuksessa taka-alalle vaikka esimerkiksi nuorten nuuskan ja kannabiksen käyttö saattavat olla enemmän esillä mediassa ja herättää huolta vanhempien keskuudessa.

Raittiiden nuorten määrä kasvaa

Nuorten alkoholinkäytössä on tapahtunut positiivista kehitystä 2000-luvun alusta lähtien. Niiden nuorten osuus, jotka eivät käytä alkoholia lainkaan, on kasvanut merkittävästi. Vuoden 2019 Kouluterveyskysely osoittaa, että nuorten viikoittainen alkoholinkäyttö ja kuukausittainen humalajuominen on laskenut.

Vuoden 2019 Kouluterveyskyselyn mukaan peruskoulun 8.-9. luokkalaisista noin 61 prosenttia, lukion 1.-2. vuosikurssilaisista noin 35 prosenttia ja ammatillisten oppilaitosten opiskelijoista noin 29 prosenttia oli raittiita. Juomatapatutkimuksessa noin kymmenen prosenttia 20-29-vuotiaista kertoi olevansa raittiita. Lue lisää tietoa nuorten alkoholin käytöstä Kouluterveyskyselystä.

Sosiaali- ja terveysministeriön toteuttama Nuorten terveystapatutkimus osoittaa samalla tavalla nuorten alkoholinkäytössä positiivisia muutoksia, sillä 2010-luvun kuluessa niin alkoholinkäyttö kuin humalajuominenkin ovat kääntyneet 18-vuotiailla nuorilla laskuun. Lue lisää Nuorten terveystapatutkimuksesta.

Nuoret hyväksyvät alkoholin käytön

Kouluterveyskysely osoittaa, että nuorten suhtautuminen ikäistensä alkoholinkäyttöön on varsin hyväksyvää. Toisen asteen opiskelijoista noin 80 prosenttia hyväksyy ikäisillään alkoholin juomisen vähäisissä määrin ja noin 50 prosenttia hyväksyy alkoholin juomisen humalaan asti.

Peruskoulun 8.-9. luokkalaisista hieman yli 55 prosenttia hyväksyy alkoholin juomisen vähäisissä määrin ja 25 prosenttia hyväksyy alkoholin juomisen humalaan asti oman ikäisillään nuorilla.

EHYTin vuoden 2020 lopulla toteuttama Nuorten kulttuuri ja päihteet -selvitys osoittaa samansuuntaisia tuloksia nuorten suhtautumisesta alkoholiin. Selvitykseen osallistuneista 15-29-vuotiaista nuorista 44 prosenttia koki alkoholin, 34 prosenttia koki humalan ja 23 prosenttia koki kännisekoilun trendikkäinä asioina.

Jopa 55 prosenttia vastanneista koki, että heidän lähimmässä ystäväpiirissään alkoholin käyttöön suhtaudutaan melko myönteisesti tai erittäin myönteisesti.

Vaikka nuoret tuntuvat suhtautuvan alkoholiin varsin hyväksyvästi, on asenteissa humalajuomista kohtaan kuitenkin tapahtunut kiristymistä. Lue lisää THL:n Juomatapatutkimuksesta.

Miksi nuoret käyttävät alkoholia?

Tyypillisiä syitä alkoholin käytölle iästä riippumatta ovat sosiaaliset syyt, juhliminen, arjesta irtautuminen, kokeilunhalu sekä huolien ja murheiden käsittely. Ehkäisevä päihdetyö EHYT ry:n selvityksen mukaan nuoret ilmoittivat alkoholin käytön syyksi mukavan yhdessäolon, hauskanpidon, rentoutumisen ja stressin poiston sekä arjesta irtautumisen. Lue lisää pdf-muotoisesta selvityksestä nuorten alkoholinkäytön syistä.

Alkoholi itsessään, sen maku, tai humaltuminen ovat harvoin nuorten pääasiallinen syy käyttää alkoholia. Siksi alkoholin saatavuus ei ole ainoa asia, mihin pitää keskittyä ehkäisevässä päihdetyössä. Myös nuorten alkoholinkäytön syiden ymmärtäminen on ensiarvoisen tärkeää, jotta nuorille pystytään tarjoamaan vaihtoehtoisia kokemuksia alkoholin juomisen tilalle.

Yhteenkuuluvuuden ja hauskan ajanvietteen tunteet on mahdollista saavuttaa myös monin muin keinoin kuin alkoholia käyttämällä. Mielekkäät harrastukset ja päihteettömät vapaa-ajanviettotavat tarjoavat positiivisia kokemuksia niin nuorille kuin aikuisillekin.

Keskustelumahdollisuus kavereiden ja luotettavien aikuisten kanssa sekä nuorten kyky käsitellä stressiä ja koulupaineita vähentävät osaltaan tarvetta käyttää alkoholia stressinhallintaan.

Nuorten huoltajilla on merkityksellinen rooli siinä, että etenkin alaikäisillä nuorilla on mahdollisuus viettää yhteistä aikaa kavereidensa kanssa omassa kodissaan. Vastaavasti kuntien pitää tarjota nuorille turvallisia tiloja ja tapahtumia kodin ulkopuolella tapahtuvaan vapaa-ajan viettämiseen.

Miksi nuoret eivät käytä alkoholia?

Nuorten kulttuuri ja päihteet -selvityksessä on tutkittu nuorten syitä olla käyttämättä alkoholia. Jopa 58 prosenttia 15-29-vuotiaista nuorista kertoi kyselyssä, ettei halua humaltua, menettää kontrollia tai sekoilla. Samassa kyselyssä 49 prosenttia kertoi, että alkoholista tulee paha olo, ja että alkoholi on kallista. Kolmenkymmenenyhdeksän prosentin mielestä siitä voi koitua terveyshaittoja.

Edellä mainituista alkoholista pidättäytymisen syistä merkillepantavaa on erityisesti tieto alkoholin mahdollisista terveyshaitoista, koska tähän huoltajat ja ammattilaiset pystyvät omalla toiminnallaan vaikuttamaan. Laajoissa tutkimuksissa on myös osoitettu, että vanhempien kielteinen asenne nuorten alkoholinkäyttöä kohtaan sekä vanhempien hyvä suhde nuoriin vähentävät nuorten alkoholinkäyttöä.

Vaikka nuoret tietävätkin varsin hyvin, millaisia haittoja alkoholin käyttöön voi liittyä, on näiden jo ennestään tuttujen aiheiden esiin tuominen eri tilanteissa ja eri näkökulmista tärkeää. Myös sen näkökulman esiin nostaminen on tärkeää, että alkoholin käyttö voi aiheuttaa haittoja nuoren lisäksi muille ihmisille.

Suojaavat tekijät ja riskitekijät vaikuttavat nuoreen

Tutkimusten perusteella tiedetään, että turvallinen lapsuuden kasvuympäristö suojaa päihteiden käytöltä nuoruudessa. Sen sijaan esimerkiksi vanhempien päihde- ja mielenterveysongelmat muodostavat riskitekijän nuoren omalle päihteiden käytölle. Nuorta suojaavia tekijöitä kannattaa vahvistaa ja riskitekijöitä ehkäistä.

Suoja- ja riskitekijöitä voi kuvata esimerkiksi kiikkulautana, jonka toisessa päässä ovat suojaavat tekijät ja toisessa päässä riskitekijät. Mitä enemmän nuorella on riskitekijöitä, sitä enemmän hän tarvitsee kasvuaan tukevia suojatekijöitä. Monet suoja- ja riskitekijät ovat toistensa vastakohtia. Esimerkiksi se, että nuorella on hyviä aikuisia esikuvia, toimii suojaavana tekijänä. Vastaavasti hyvien aikuisten esikuvien puute on riskitekijä.

Myös Nuorten kulttuuri ja päihteet-selvityksestä esiin nousseet syyt alkoholin käytölle on johdettavissa suoja- ja riskitekijöistä. Hyvät ja luotettavat kaverisuhteet, mielekäs tekeminen vapaa-ajalla sekä kyky käsitellä tunteitaan ja hallita stressiään ovat kaikki päihteidenkäytöltä suojaavia tekijöitä.

Jos nuori ei pysty olemaan oma itsensä kavereidensa seurassa, kavereiden kanssa ei löydy järkevää yhteistä tekemistä ja arjen haasteet aiheuttavat suoriutumispaineita, ovat ne riskitekijöitä päihteiden käytölle.

On tärkeää muistaa, että keskustelemalla, kuuntelemalla ja olemalla läsnä aikuiset pystyvät tukemaan ja ohjaamaan nuoria tekemään omaa hyvinvointiaan tukevia valintoja. Hyvin pienillä teoilla voi oikea-aikaisesti toteutettuna olla merkittävä vaikutus.

Videolla Mika Piipponen EHYT ry:stä kertoo nuorten alkoholinkäytöstä ilmiönä.

# data[].attributes.attachment_link.title
Nuoret ja alkoholi - mitä kasvattajan on syytä tietää? - EHYT ry

# data[].attributes.attachment_link.description
Alkoholi on edelleen nuorten eniten käyttämä päihde ja alkoholista aiheutuu eniten päihdehaittoja suomalaisille nuorille. Alkoholia ei siis kannata jättää päihdekasvatuksessa taka-alalle vaikka esimerkiksi nuorten nuuskan ja kannabiksen käyttö saattavat olla enemmän esillä mediassa ja herättää huolta vanhempien keskuudessa. Nuorten alkoholinkäytössä on tapahtunut positiivista kehitystä 2000-luvun alusta lähtien.

# data[].attributes.body
https://www.iltalehti.fi/laihdutus/a/aa061a42-a24b-40ec-83c5-ff7b935483a7

# data[].attributes.attachment_link.readable_text
Ketogeeninen ruokavalio on karppauksen yksi muoto, joka vauhdittaa laihtumista ja toimii siten lihavuuden hoidon tehokeinona. Pitkäaikaiseksi dieetiksi sitä ei suositella.

Ketodieetti on ankara dieetti, joka on tullut suosituksi viime vuosina.

Ketogeenisessä dieetissä vähennetään hiilihydraatit minimiin.

Se sopii lihaville painonpudotuksen alkuun valvotusti.

Hiilihydraattien vähentäminen on tuttu juttu painonhallintaan tähtäävissä ruokavalioissa. Moni muistaa karppaamisen, joka oli erittäin suosittua jokunen vuosi sitten.

Joillekin karppaaminen tarkoitti vain makeiden herkkujen vähentämistä, toisille tiukempaa hiilihydraattien rajoittamista. Superkarppaajien lautasille ilmestyi lihaisia ruokia, joiden kavereina oli muutamia kasviksia. Hiilihydraattien lähteet, kuten riisi, pasta ja perunat, joutuivat pannaan.

Ketogeeninen ruokavalio on yksi karppauksen muoto.

- Se eroaa peruskarppauksesta siten, että ketogeenisessä ruokavaliossa keskitytään hiilihydraattien absoluuttisen määrän päivittäiseen rajoittamiseen. Se on siis erittäin vähähiilihydraattinen ruokavalio, jonka tavoitteena on saada elimistö ketoositilaan, sanoo Terveystalon johtava ravitsemusterapeutti Mikko Rinta.

Elimistön ketoositila tarkoittaa sitä, että kehon hiilihydraattivarastot ovat niukat tai tyhjät. Silloin elimistön energia-aineenvaihdunnassa alkaa kertyä ketoaineita.

Varsinaisessa ketoosissa elimistö aloittaa ketoaineiden tehokkaan hyödyntämisen energianlähteenä. Käytännössä silloin rasvojen käyttö energianlähteenä lisääntyy ja vastaavasti proteiinin käyttö vähentyy. Tämä on hyväksi kehon koostumukselle.

- Ketogeenistä ruokavaliota käytetään terveydenhuollossa lihavuuden hoitokeinona. Sen hyödyntäminen on perusteltua erityisesti silloin, kun asiakas on ollut jo jonkin aikaa laihdutusohjauksessa ja halutaan vauhdittaa painonpudotusta, Rinta sanoo.

Hän ei suosittele ketogeenistä ruokavaliota ihmiselle, jolla ei ole painonpudotustarvetta.

- Asiantuntijana en voi ummistaa silmiäni siltä, miten hiilihydraattien voimakas vähentäminen vaikuttaa muun muassa suoliston hyviin bakteereihin. Suoliston bakteerikanta muuttuu huonommaksi tässä ruokavaliossa, Rinta sanoo ja jatkaa:

- Riskinä on myös se, että ihminen siirtyy käyttämään liiaksi eläinkunnan tuotteita. Punaisen lihan ja lihavalmisteiden runsaalla käytöllä on tutkitusti monia terveyshaittoja, kuten sydän- ja verisuonitautien riskien lisääntyminen.

Palataanpa takaisin ketogeenisen ruokavalion toimivuuteen lihavuuden hoitokeinona. Kun asiaa tarkastelee tästä näkökulmasta, terveyshyötyjä alkaa tipahdella.

- Verenpaine laskee, sokeriarvot laskevat, kolesteroliarvot paranevat. Nämä kaikki ovat seurausta laihtumisesta, eivät niinkään ruokavaliosta, Rinta huomauttaa.

Ruokavalio toimii myös kehon koostumuksen muokkauksessa, kunhan osaa valita lautaselleen terveydelle suotuisia proteiinin lähteitä.

- Vaalea liha, maitotuotteet ja kala ovat hyviä valintoja. Punaista lihaa ja jalostettuja lihatuotteita pitäisi syödä vain vähän.

Laihduttamisen lisäksi ketogeenistä ruokavaliota käytetään muun muassa lasten epilepsian hoidossa ja kiinnostavia tutkimustuloksia on saatu myös muiden sairauksien hoitoon liittyen.

Välipala: Kaksi juuresta.
Muokattu 9.1.2019 kello 13.23: Täsmennetty, että ketogeenista ruokavaliota voidaan käyttää myös muun muassa epilepsian hoidossa. Lisätty faktalaatikkoon tieto, että esimerkkiruokavalio on tyypillistä ketogeenista ruokavaliota runsasenergisempi.
Artikkeli on julkaistu alun perin tammikuussa 2019.

Aiheeseen liittyvää

# data[].attributes.attachment_link.title
Tällainen on ketodieetti, joka sopii lihavuuden hoitoon - kilot karisevat, verenpaine laskee...

# data[].attributes.attachment_link.description
Ketogeeninen ruokavalio on karppauksen yksi muoto, joka vauhdittaa laihtumista ja toimii siten lihavuuden hoidon teho­keinona. Pitkä­aikaiseksi dieetiksi sitä ei suositella. Ketodieetti on ankara dieetti, joka on tullut suosituksi viime vuosina. Ketogeenisessä dieetissä vähennetään hiilihydraatit minimiin. Se sopii lihaville painonpudotuksen alkuun valvotusti. Hiilihydraattien vähentäminen on tuttu juttu painonhallintaan tähtäävissä ruokavalioissa.

# data[].attributes.body
https://www.valio.fi/hyvinvointi/ravitsemustrendit-ja-muotidieetit/

# data[].attributes.attachment_link.readable_text
Paastot, mm. pätkäpaasto

Erilaiset paastot ovat olleet suosiossa kautta aikojen. Paastoamistapoja on useita ja paastojaksot niissä vaihtelevat usein 16 tunnista vuorokauteen.
Pätkäpaasto
Tällä hetkellä yksi suosituimmista paastomuodoista vaikuttaisi olevan pätkäpaasto. Pätkäpaaston noudattamiseen riittää pelkkä kello. Esimerkiksi 16:8-pätkäpaasto toimii siten, että päivän kaikki ateriat syödään 8 tunnin sisään ja tämän jälkeen paastotaan 16 tuntia. Kuinka hyvin paasto toimii laihdutuskeinona, riippuu paljon siitä, mitä ja kuinka paljon syö niiden 8 tunnin aikana, jolloin saa syödä. Toki myös liikunnalla ja arkiaktiivisuudella on merkitystä. Jos ruokavalio pysyy normaalina niiden 8 tunnin aikana, jolloin saa syödä, pätkäpaaston avulla on mahdollista saavuttaa toivottuja tuloksia painonhallinnassa. Kannattaa kuitenkin miettiä, kuinka paljon tällainen paasto rajoittaa sosiaalisia tapaamisia ja voiko siitä olla haittaa hyvinvoinnille.
5:2-dieetti
Yksi tunnetuimmista paastoista, 5:2 -dieetti perustuu siihen, että viitenä päivänä viikosta syödään normaalisti ja kahtena päivänä energiansaantia rajoitetaan noin neljäsosaan normaalista. Miehillä tämä vastaa 600 kcal:a ja naisilla 500 kcal:a paastopäivinä. Paastopäivät eivät saa olla peräkkäisiä päiviä ja niiden aikana saa syödä mitä haluaa ja monessako osassa haluaa.

Ihmisen syömisen säätely toimii siten, että huolimatta siitä, että syödyn ruoan määrässä voi olla suuriakin päivittäisiä vaihteluita, kehon paino pyrkii pysymään hyvinkin samana. Tämä johtuu mm. hormonaalisten signaalien ja vanhojen ruokatottumusten yhteisvaikutuksesta. Ikävä kyllä, nämä mekanismit kaiken lisäksi sallivat herkemmin energian ylityksen kuin vajeen, kuten moni laihduttaja on saattanut huomata. Se, että kahtena päivänä viikossa syö vähemmän ajaa ruokahalun myös helposti kompensoimaan kalorivajetta niinä viitenä päivänä, joina syödään ilman kalorirajoitusta.

Sirt-dieetti

Sirt-dieetti on pompahtanut lähivuosina esille julkisuuden henkilöiden suosimana "ihmeruokavaliona". Ruokavalio perustuu sirtuiini-proteiinia aktivoivien ruokien syömiselle, joita ovat esimerkiksi omenat, sitrushedelmät, mustikat, mansikat, lehtikaali, punasipuli ja oliiviöljy - unohtamatta tietysti punaviiniä ja suklaata, joihin ruokavalion suosio todennäköisesti perustuu. Sirtuiinin uskotaan tehostavan aineenvaihduntaa ja edistävän rasvanpolttoa.

Dieetti kestää 3 viikkoa ja ensimmäisten päivien aikana energiansaantia rajoitetaan 1000-1500 kcal päivässä. Dieetin jälkeen suositellaan jatkamaan niin sanottujen sirt-ruokien syömistä, mutta tarkempia ohjeita ruokavalion noudattamiseen ei sen jälkeen enää ole.

Laihdutuskeinona ja terveellisyytensä puolesta ruokavalio on kyseenalainen, sillä käytännössä se perustuu tiukkiin ruokarajoituksiin ja tarpeettoman alhaisiin energiamääriin.

Paleo

Paleoliittinen ruokavalio perustuu ajatukseen siitä, että ihmisen ruoansulatuselimistö ei ole merkittävästi muuttunut n. 10 000 vuoden takaisesta keräily- ja metsästyskulttuurista, jossa ihminen eli ennen maanviljelyn keksimistä, ja siksi emme ole ehtineet sopeutua muutoksiin ruokavaliossamme. Periaatteena on siis syödä vain sellaisia ruoka-aineita, mitä luolamies olisi voinut syödä. Ruokavalion perustan muodostavat erilaiset kasvikset ja marjat, lihat ja merenelävät, munat, siemenet, pähkinät ja sienet, kun taas vilja- ja maitotuotteet, puhdistettu sokeri, palkokasvit, puhdistetut rasvat ovat kiellettyjä.

Oikein toteutettuna ruokavaliossa voi olla monia hyviä ominaisuuksia, kuten suolattomuus (koska kivikautinen ihminen ei käyttänyt suolaa, tulee kaikki natrium luonnollisesti ruoasta) ja runsas kasvisten ja hedelmien käyttö. Täysin kivikautista ruokavaliota voi kuitenkin olla vaikea toteuttaa nyky-yhteiskunnassa. Lisäksi alhainen kalsiumin saanti voi muodostua ongelmaksi. Usein Paleo-dieettiin liittyy myös virheellinen ajatus siitä, että kivikautinen ruokavalio olisi ollut runsasrasvainen ja sisältänyt erityisesti paljon tyydyttynyttä rasvaa, mikä ei alan asiantuntijoiden mukaan pidä paikkaansa.

Ketodieetti

Ketogeeninen ruokavalio eli ketodieetti on vähähiilihydraattinen ruokavalio, jossa hiilihydraattien määrä rajoitetaan niin minimiin, että elimistö menee ketoositilaan. Ketoosissa aivot käyttävät ketoaineita glukoosin sijaan.

Ketodieetissä ruokavaliosta jätetään pois useimmat hiilihydraatin lähteet, nestemäiset maitotuotteet sekä kaikki sokeri, myös hedelmien sokeri. Ruokavalion perustana toimivat rasvat, mm. kasviöljyjen, pähkinöiden, voin ja lihasta saatavan rasvan muodossa. Proteiinia ruokavalioon kuuluu kohtuullisesti, esimerkiksi kananmunien, kalan ja lihan muodossa. Lisäksi myös ketogeeniseen ruokavalioon tulisi kuulua runsaasti etenkin vihreitä kasviksia.

Ketogeenistä ruokavaliota on alun perin käytetty lähinnä vaikean epilepsian ja lihavuuden hoidossa, mutta lähiaikoina ketodieetistä ovat innostuneet myös muut. Ketogeenistä ruokavaliota on tutkittu mm. lihavuuden ja tyypin 2 diabeteksen hoidossa ja tulokset ovat olleet 1 vuoden aikajänteellä positiivisia silloin, kun rasvan laatu on pidetty hyvänä. Ketogeenistä ruokavaliota on kuitenkin vaikea toteuttaa pitkällä aikajänteellä, eikä tuloksia pidemmistä tutkimuksista juuri ole. Ruokavalion yhtenä haittapuolena on myös kuidun saannin vähentyminen ja sitä kautta negatiiviset muutokset suoliston mikrobistossa.

Itämeren ruokavalio - fiksu vaihtoehto?

Välimeren ruokavalion kerrotaan lisäävän elinvuosia ja edistävän erityisesti sydänterveyttä. Samaa tekee myös Itämeren ruokavalio. Sitä noudattavilla on tutkimusten mukaan pienempi riski vyötärölihavuuteen, ja lisäksi se näyttää suojaavan matala-asteiselta tulehdukselta, jonka uskotaan olevan yhteydessä muun muassa syövän ja sydäntautien syntyyn.

Itämeren ruokavaliossa suositaan kotimaiseen ruokaperinteeseemme kuuluvia raaka-aineita: kotimaisia kasviksia ja marjoja, ruista, rypsiöljyä ja kalaa. Itämeren ruokavalion pohjana ovat täysjyväviljatuotteet, hedelmät ja vihannekset, marjojen runsas käyttö ja kala-ateriat kolme kertaa viikossa. Kovaa rasvaa korvataan rypsiöljyllä ja kasviöljypohjaisella levitteellä ja lisäksi suositaan rasvattomia ja vähärasvaisia maitotuotteita. Itämeren ruokavalio sopii myös pinnalla oleviin ruokatrendeihin. Siinä yhdistyvät lähiruoan suosiminen, ympäristöystävällisyys ja terveellisyys sekä raaka-aineiden aito, hyvä maku.

# data[].attributes.attachment_link.description
Erilaiset paastot ovat olleet suosiossa kautta aikojen. Paastoamistapoja on useita ja paastojaksot niissä vaihtelevat usein 16 tunnista vuorokauteen. Pätkäpaasto Tällä hetkellä yksi suosituimmista paastomuodoista vaikuttaisi olevan pätkäpaasto. Pätkäpaaston noudattamiseen riittää pelkkä kello. Esimerkiksi 16:8-pätkäpaasto toimii siten, että päivän kaikki ateriat syödään 8 tunnin sisään ja tämän jälkeen paastotaan 16 tuntia.

# data[].attributes.body
https://www.iltalehti.fi/mieli/a/f8e35394-b323-4058-8728-d23eb3475c1b

# data[].attributes.attachment_link.description
Create a new document and edit with others at the same time -- from your computer, phone or tablet. Get stuff done with or without an internet connection. Use Docs to edit Word files. Free from Google.

# data[].attributes.body
https://www.supla.fi/ohjelmat/docemilia-terveys-360

# data[].attributes.attachment_link.description
DocEmilia - Terveys 360 on Emilia Vuorisalmen uutuuspodcast. Vuorisalmi on lääkäri, tietokirjailija sekä kahden lapsen äiti, jonka intohimona on kokonaisvaltaisen hyvinvoinnin ja terveyden lisääminen. Podcastissa tarkastellaan terveyttä ja hyvinvointia avaramielisesti ja laaja-alaisesti. Keskusteluissa pohditaan juurisyitä oireiden takana, yhdistellään tutkittua tietoa ja vieraiden henkilökohtaisia kokemuksia terveyden edistämisestä.

# data[].attributes.attachment_link.readable_text
Onnistuminen elintapojen korjaamisessa on tehokas keino ehkäistä tai siirtää tyypin 2 diabetekseen sairastumista.

Elämäntaparemontti on niin tehokas keino tyypin 2 diabeteksen välttämiseen, että joissakin tapauksissa sen avulla voi päästä eroon jopa jo puhjenneesta sairaudesta.

- Sekä suomalainen että amerikkalainen tutkimus ovat osoittaneet, että tyypin 2 diabetes voitiin elämäntaparemontilla ehkäistä 58 prosentilla tutkittavista, jotka olivat riskissä sairastua, kertoi aiemmassa jutussamme Itä-Suomen yliopiston sisätautiopin professori Markku Laakso.

Laakso kuuluu maailman johtaviin tyypin 2 diabeteksen genetiikan tutkijoihin.

Hän kertoi, että tutkimuksissa tarkasteltuihin elintapojen korjaamiseen kuuluivat ylipainon laihdutus, fyysisen aktiivisuuden lisääminen ja ruokavalion parantaminen.

Elämäntaparemontin suotuisa vaikutus tutkittavien terveydentilaan ei myöskään jäänyt vain väliaikaiseksi.

- Edullinen vaikutus näkyi vielä vuosia intervention jälkeen.

Lue lisää: Huippututkija antaa ohjeet tyypin 2 diabeteksen torjuntaan - jopa puhjenneesta sairaudesta voi joissain tapauksissa päästä eroon

5 keinoa tyypin 2 diabeteksen torjuntaan

1. Liiku puoli tuntia

Kävele reippaasti puoli tuntia päivässä. Liikunta pienentää diabetesriskiä ruokavaliosta riippumatta.

2. Pyri normaalipainoon

Normaalipainon raja painoindeksissä on 25. Arvoilla 25-27 sairastumisriski ei vielä kovin paljon lisäänny.

3. Lisää kuitua ja hitaita hiilihydraatteja

Suosi hitaasti imeytyviä hiilihydraatteja, erityisesti kasviksia. Kuitupitoiset tuotteet ovat erittäin hyviä diabeteksen ehkäisyssä.

4. Vähennä nopeita hiilihydraatteja ja kovaa rasvaa

Niin kutsutut höttöhiilarit ja kovat rasvat huonontavat pitkällä aikavälillä insuliinin eritystä.

5. Älä tupakoi

Tupakka liitetään yleensä keuhkosyöpään, mutta viime vuosien aikana on saatu kiistaton näyttö siitä, että tupakointi on myös itsenäinen tyypin 2 diabeteksen vaaratekijä.

Sairastumisen voi onnistua myös "peruuttamaan"

Jos tyypin 2 diabetes on jo diagnosoitu, myös lääkkeet ovat olennainen osa hoitoa, professori korosti.

- Hoidon perusta on yhä elämäntaparemontti, mutta lääkitys pitää aloittaa kaikkien hoitosuositusten mukaan.

Lääkäri voi kuitenkin päättää lääkityksen lopettamisesta, mikäli verensokeri palautuu elämäntapojen korjaamisen ansiosta normaaliksi.

Tällainen sairastumisen "peruuttaminen" voi olla mahdollista etenkin silloin, jos tyypin 2 diabetesta on sairastettu vasta vähän aikaa - pitkään sairautta poteneilla se on epätodennäköistä.

Huomaa vaivihkaisetkin oireet

Tyypin 2 diabeteksesta tekee salakavalan se, että tautia voi tietämättään sairastaa pitkäänkin. Oireet saattavat olla hyvin vähäisiä tai ilmaantua hiipien.

- Jos verensokeri on koholla pidempään, tyypillisiä oireita ovat väsymys, virtsan erityksen lisääntyminen, limakalvojen kuivuminen, jano, tulehdukset sekä jalkakrampit, kertoi Diabetesliiton ylilääkäri Pirjo Ilanne-Parikka.

Lue lisää: Kakkostyypin diabetes on hiipivä sairaus - tunnista alkavan taudin 11 oiretta

Joskus tyypin 2 diabeteksesta saattavat kieliä myös erikoisemmat oireet, kuten muutokset näön tarkkuudessa tai mielialan vaihtelut.

Lue lisää: Oudot tuntemukset jaloissa ja 4 muuta erikoista oiretta, jotka voivat kieliä tyypin 2 diabeteksesta - oletko kokenut näitä?

# data[].attributes.attachment_link.title
5 tehokeinoa tyypin 2 diabeteksen torjuntaan - nämä voivat toimia, vaikka sairaus olisi jo alkanut

# data[].attributes.attachment_link.description
Onnistuminen elintapojen korjaamisessa on tehokas keino ehkäistä tai siirtää tyypin 2 diabetekseen sairastumista. Elämäntaparemontti on niin tehokas keino tyypin 2 diabeteksen välttämiseen, että joissakin tapauksissa sen avulla voi päästä eroon jopa jo puhjenneesta sairaudesta. - Sekä suomalainen että amerikkalainen tutkimus ovat osoittaneet, että tyypin 2 diabetes voitiin elämäntaparemontilla ehkäistä 58 prosentilla tutkittavista, jotka olivat riskissä sairastua, kertoi aiemmassa jutussamme Itä-Suomen yliopiston sisätautiopin professori Markku Laakso.

# data[].attributes.headline
 laihdutus- ja painonhallinta annospussi

# data[].attributes.subject
 laihdutus- ja painonhallinta annospussi

# data[].attributes.body
https://www.internetapteekki.fi/tuotteet/533/muu-painonhallinta/55615/xl-s-fat-binder-direct-annospussi-90-kpl/

# data[].attributes.attachment_link.readable_text
Lyhyt tuotekuvaus:

Tehokas kuituvalmiste laihdutukseen ja painonhallintaan.

Käyttötarkoitus:

XL-S Medical Direct on raikas marjanmakuinen jauhe laihdutukseen ja painonhallintaan. Valmisteen rasvansitojakuitu estää rasvan imeytymistä, lisää kylläisyyden tunnetta ja tasaa verensokeria. Huomaamaton annospussi on helppo kuljettaa mukana ja nauttia aina tarvittaessa ilman vettä. XL-S Medical yhdistettynä tasapainoiseen ruokavalioon ja säännölliseen liikuntaan auttaa sinua laihtumaan tehokkaasti. Suolaton. Ei sisällä keinotekoisia väri- tai säilöntäaineita. Ei sisällä eläinperäisiä aineosia. Vegaaninen.

Annostelu:

Aikuisille 1 annospussillinen jauhetta 3 kertaa vuorokaudessa (esim. klo 8, klo 12 ja klo 18) heti aterian jälkeen. Kaada jauhe suoraan suuhun. Jos ateria jää väliin, ota jauhe siitä huolimatta. Juo annoksen jälkeen nestettä. Ei alle 18-vuotiaille. Ei raskaana oleville tai imettäville. Älä käytä valmistetta kahteen tuntiin rasvaliukoisen lääkkeen (mm. E-pillerit) käytön jälkeen. Keskustele terveydenhuollon ammattilaisen kanssa ennen valmisteen käyttöä, jos sinulla on diabetes, kolesterolilääkitys tai säännöllistä lääkitystä vaativa sairaus.

Ainesosaluettelo:

Aineosat: Litramine (patentoitu kuituyhdiste orgaanisesta kasvikunnan lähteestä (opuntiakaktus)), ksylitoli, aidosta hedelmämehusta valmistettu jauhe (sitrusmehu, karpalomehu, sitruunahappo ja mustaherukka-aromi), sitruunahappo, kolloidinen piidioksi, luontaisen kaltainen aromi, magnesiumstearaatti.

Koko:

Pakkaus sisältää 90 annosta eli 1 kuukauden tarpeen.

# data[].attributes.attachment_link.title
XL-S FAT BINDER DIRECT ANNOSPUSSI (1 × 90kpl)

# data[].attributes.attachment_link.description
Lyhyt tuotekuvaus: Tehokas kuituvalmiste laihdutukseen ja painonhallintaan. Käyttötarkoitus: XL-S Medical Direct on raikas marjanmakuinen jauhe laihdutukseen ja painonhallintaan. Valmisteen rasvansitojakuitu estää rasvan imeytymistä, lisää kylläisyyden tunnetta ja tasaa verensokeria. Huomaamaton annospussi on helppo kuljettaa mukana ja nauttia aina tarvittaessa ilman vettä. XL-S Medical yhdistettynä tasapainoiseen ruokavalioon ja säännölliseen liikuntaan auttaa sinua laihtumaan tehokkaasti.

# data[].attributes.attachment_link.description
Create a new document and edit with others at the same time -- from your computer, phone or tablet. Get stuff done with or without an internet connection. Use Docs to edit Word files. Free from Google.

# data[].attributes.body
https://www.is.fi/digitoday/testit/art-2000006255438.html

# data[].attributes.body
https://docs.google.com/document/d/1uybovM0axtY2FAADXxeQokyazMKjV7f_Rgp1E2FpBok/edit

# data[].attributes.attachment_link.description
Create a new document and edit with others at the same time -- from your computer, phone or tablet. Get stuff done with or without an internet connection. Use Docs to edit Word files. Free from Google.